ועדת הכספים, כנסת 20, פרוטוקול מספר 17, 2015-06-17 09:30

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: הסעיף הראשון על סדר היום זה תקנות ניירות ערך (הצבעה בכתב, הודעות עמדה והוכחת בעלות בתעודות התחייבות לצורך הצבעה באסיפת מחזיקים של תעודות התחייבות), התשע"ה-2015.

משה גפני: אני בשעתו, כשהייתי בוועדת המדע והטכנולוגיה – זו מערכת שלמה, שנעשית גם, הייתה גם בוועדת המדע והטכנולוגיה, הייתה גם בוועדת חוקה, חוק ומשפט, והיא צריכה להיות מאושרת בוועדת הכספים.

משה גפני: האמת היא שהיום היה לנו קצת בלגן, היו לנו חמישה סעיפים שלכם, אבל מכיוון שאני הבנתי שזה היום האחרון, אז עם כל הבעיות שיש - - -

<שרה קנדלר: זה היום הראשון.

<שרה קנדלר: המערכת היום נכנסת לתוקף - - -

משה גפני: כן, כן.

משה גפני: היום זה יום שאתם חייבים את האישור של התקנות האלה, אז שמתי את זה על סדר היום.

משה גפני: מי מציג?

<שרה קנדלר: שרה קנדלר, המשנה ליועץ המשפטי, הרשות לניירות ערך.

<שרה קנדלר: אנחנו רוצים היום לקדם את סט התקנות האחרון שיש לנו בשביל שכל מערכת ההצבעות תוכל לעבוד כמו שצריך.

<שרה קנדלר: כמו שהיושב ראש אמר, העברנו בוועדת המדע והטכנולוגיה את התיקון לחוק ניירות ערך שהקים את המערכת.

<שרה קנדלר: אחר כך העברנו בוועדת חוקה, חוק ומשפט את התקנות שמדברות על הצבעה במניות.

<שרה קנדלר: חזרנו לוועדת המדע והטכנולוגיה לגבי כתבי האופציה, הצבעה בכתבי האופציה.

<שרה קנדלר: ואחר כך בוועדת חוקה, חוק ומשפט – שוב היינו בנושא של יחידות השתתפות.

<שרה קנדלר: ועכשיו זה הסט האחרון שמדבר על הצבעה בתעודות התחייבות.

<שרה קנדלר: התקנות האלה מדברות על המערכת, אבל הן בעצם מסדירות לראשונה את כל הליך ההצבעה באסיפות מחזיקים של תעודות ההתחייבות.

<שרה קנדלר: בגלל שחלק מהחברים פה חדשים אנחנו רוצים לעשות מצגת קצרצרה שמציגה את המערכת.

<נתן הרשקוביץ: שלום רב.

<נתן הרשקוביץ: נתן הרשקוביץ, הרשות לניירות ערך.

<נתן הרשקוביץ: אנחנו מדברים על מערכת שמאפשרת לציבור להצביע באינטרנט במקום לכתת את רגליו.

<נתן הרשקוביץ: אנחנו מדברים על מערכת ממוחשבת שנדבך נוסף על מערכת הדיווחים האלקטרוניים, מגנא, שהרשות יזמה והקימה לפני למעלה מעשר שנים.

<נתן הרשקוביץ: שבה כל הדיווחים מגיעים לרשות ולציבור באינטרנט, וזמינים לכולם בצורה שוויונית ובצורה נוחה.

<נתן הרשקוביץ: הנדבך השני, שאנחנו מדברים עליו כרגע, זה לאפשר למצביעים להצביע באסיפות של מחזיקים, באסיפות של מניות, אג"ח וכדומה, באינטרנט, תוך כדי זה שהם רואים את כל הנושאים לדיון והם יכולים בלחיצת כפתור, מהכורסא בבית, להצביע, כדי לפתור את הבעיה שקיימת היום, של מיעוט משתתפים.

<נתן הרשקוביץ: כי לפעמים קשה להוציא אישורי בעלות, זו טרחה.

<נתן הרשקוביץ: זה מצריך אובדן זמן וכסף כדי להגיע לאסיפה הפיזית.

<נתן הרשקוביץ: אנחנו רוצים לאפשר צינור נוסף, לא במקום השתתפות באסיפה אלא כלי נוסף, שמאפשר למצביעים להצביע גם בבית.

<נתן הרשקוביץ: המנגנון הזה הוא נוח מאוד, יעיל מאוד ומיידי.

<נתן הרשקוביץ: כל סוגי המחזיקים יכולים לעשות את זה.

<נתן הרשקוביץ: כרגע, החוק והתקנות עברו, למעט אג"ח שעל שולחנכם, כרגע.

<נתן הרשקוביץ: זה אמצעי לפתור את בעיית האדישות של המצביעים ולשפר גם עבור חברות, גם עבור - - -.

<נתן הרשקוביץ: זה עוזר גם לחברות.

<נתן הרשקוביץ: הם מקבלים את הריכוז בצורה מאוד-מאוד נוחה ומהירה, טרום האסיפה.

<נתן הרשקוביץ: זה נוח מאוד גם לחברי הבורסה, הבנקים ואחרים, כדי שלא יצטרכו להוציא אישורי בעלות והמון המון חותמות.

<נתן הרשקוביץ: מה שאנחנו מנסים להגיד רק שאנחנו פותרים את הבעיות כפי שמגנא, מערכת הדיווחים, פתרה את זה והעבירה למישור האלקטרוני, והיום כולם מתייחסים לזה כאל משהו שהוא מובן מאליו, גם המערכת הזו תהיה כך.

<נתן הרשקוביץ: איך היא עובדת?

<נתן הרשקוביץ: תהליכים עיקריים: חברה מדווחת, שולחת במגנא, במערכת הדיווחים האלקטרוניים, לרשות, לבורסה, לציבור, טופס, כמו שהיא עושה את זה היום, שיש אסיפה.

<נתן הרשקוביץ: ברגע שהטופס הזה נשלח זה מגיע גם למערכת ההצבעות, ובאופן אוטומטי מגיע גם לחבר הבורסה.

<נתן הרשקוביץ: כל עוד לא עבר המועד הקובע לא קורה כלום, כי עדיין אף אחד לא יודע מי המחזיקים בפועל במועד הקובע.

<נתן הרשקוביץ: אז כל עוד לא עבר המועד הקובע לא קורה כלום.

<נתן הרשקוביץ: ברגע שעבר המועד הקובע מתרחשים כמה תהליכים: מערכת ההצבעות מקימה אתר אינטרנטי להצבעה הזו, מקימה תיבה להצבעה הזו.

<נתן הרשקוביץ: חבר הבורסה שולח ללקוחות שלו הודעה על האסיפה עם לינק לפרטים שלה, ושולח להם איזשהו קוד שהם מייצרים ומעביר את זה אלינו.

<נתן הרשקוביץ: המחזיק בניירות – וכשאני אומר ניירות זה מניות, זה אגרות חוב, זה אופציות, זה הכול – מקבל את הקוד הזה מהבנק, מקבל את הפרטים של האסיפה, ומאותו רגע יכול להיכנס לאתר ייעודי של הרשות לניירות ערך ולהצביע.

<נתן הרשקוביץ: להצביע.

<נתן הרשקוביץ: הוא יכול לעשות את זה 24 שעות ביממה.

<נתן הרשקוביץ: יכול להיכנס שוב, לשנות את הצבעתו.

<נתן הרשקוביץ: יכול להגיד למערכת: אני לא רוצה להצביע, אני רוצה לבוא פיזית לוועדה, אבל אנא, תעבירי בשמי את אישור הבעלות.

<נתן הרשקוביץ: זאת אומרת, המערכת גם מאפשרת, אם אתה לא רוצה להצביע, להעביר את אישור הבעלות עבורך.

<נתן הרשקוביץ: זאת עד שעות ספורות לפני האסיפה הפיזית.

משה גפני: למה?

משה גפני: למה חיכיתם עם זה עד התאריך האחרון, היום?

<שרה קנדלר: הכנסת לא הייתה פה בשביל לאשר לנו.

<שרה קנדלר: אנחנו הבאנו את זה - - - לכנסת - - -

משה גפני: לא הייתם - - - דבר כזה בוועדה זמנית?

<נתן הרשקוביץ: לא, הכול עובד.

<נתן הרשקוביץ: המניות עובדות - - -

משה גפני: לא, אני שואל טכנית, לא במהות.

<נתן הרשקוביץ: לא, לא.

<נתן הרשקוביץ: לא.

<נתן הרשקוביץ: אושר.

<נתן הרשקוביץ: האג"ח הוא הדבר היחיד בפאזל הזה שלא אושר, וזה בסמכות הוועדה הזו, כרגע.

<נתן הרשקוביץ: אבל שאר הדברים עובדים עד היום.

משה גפני: טוב.

מיקי לוי: כמה שעות לפני המערכת ננעלת?

<נתן הרשקוביץ: שש שעות.

<שרה קנדלר: תשע שעות.

מיקי לוי: הכינוס הפיזי.

<נתן הרשקוביץ: שש שעות.

<נתן הרשקוביץ: אנחנו בשש שעות טרום האסיפה סוגרים את התיבה, אורזים את הנתונים, אורזים את התוצאות, ושולחים בצורה מאובטחת לחברה.

<נתן הרשקוביץ: החברה מקבלת Excel עם רשימת המצביעים: מי הצביע בעד, מי הצביע נגד, מי נמנע, מי יש לו עניין אישי, מה האחזקות של כל אחד, וכולי וכולי - - -

משה גפני: תגידו, הכול עובד בסדר – מה שאושר בוועדת המדע והטכנולוגיה ומה שאושר בוועדת חוקה, חוק ומשפט?

<נתן הרשקוביץ: זה מה שאושר.

<נתן הרשקוביץ: כן.

<נתן הרשקוביץ: הכול.

משה גפני: הכול עובד?

<שרה קנדלר: היום המערכת מתחילה לעבוד.

<נתן הרשקוביץ: היום.

<שרה קנדלר: היה לנו פיילוט מול חברי הבורסה - - -

משה גפני: אני שואל על הפיילוט.

<נתן הרשקוביץ: הוא עבד.

משה גפני: ועובד בסדר?

משה גפני: היו תלונות על זה?

<נתן הרשקוביץ: היו כל מיני בעיות בפיילוט - -

משה גפני: נו ו-?

<נתן הרשקוביץ: - - עד שתיקנו.

<נתן הרשקוביץ: תיקנו.

<נתן הרשקוביץ: היו הערות בפיילוט.

<נתן הרשקוביץ: בשביל זה עשינו את הפיילוט.

משה גפני: טוב, חברים, שאלות.

מיקי רוזנטל: יש נושאים מוחרגים, נכון?

מיקי רוזנטל: זאת אומרת, למשל, בהצבעות בעלי עניין וזה - - -

<שרה קנדלר: לא, לא, לא, אין החרגות.

<שרה קנדלר: המערכת - - -

מיקי רוזנטל: אין החרגות?

<שרה קנדלר: הכול.

<נתן הרשקוביץ: הכול.

<שרה קנדלר: הכול.

מיקי רוזנטל: הכול אפשר להצביע במערכת?

<שרה קנדלר: הכול.

<שרה קנדלר: הכול.

<שרה קנדלר: כן.

<שרה קנדלר: כן.

<נתן הרשקוביץ: הכול אפשר להצביע במערכת וזה מגיע בצורה - - -

מנואל טרכטנברג: זה עובד כבר לגבי מניות, נכון?

<נתן הרשקוביץ: מהיום.

<שרה קנדלר: היום.

<שרה קנדלר: היום.

<נתן הרשקוביץ: היום.

מנואל טרכטנברג: אה, גם מהיום.

<שרה קנדלר: מהיום.

<נתן הרשקוביץ: היום המערכת עולה לאוויר, באישור הכנסת, על מניות, אופציות, יחידות השתתפות.

<נתן הרשקוביץ: האג"ח ממתין להחלטתכם.

משה גפני: מה היה קורה אם לא היינו מאשרים או שלא נאשר את זה היום?

משה גפני: מה אז קורה?

<נתן הרשקוביץ: אז לא יהיה אג"ח.

<אמיר וסרמן: - - -

<שרה קנדלר: יוכלו להצביע רק בדרך - - -

משה גפני: את אומרת:

משה גפני: עשיתי מעשה אחראי בזה שהבאתי את זה עכשיו.

<נתן הרשקוביץ: כן.

<שרה קנדלר: כן.

מנואל טרכטנברג: אני רוצה לשאול שאלת תם לגבי הדבר הזה: יש את העניין של ההצבעה, אבל יש את האסיפה, וזה יותר רלוונטי לגבי מניות, אני חושב, אבל אני לא בטוח.

מנואל טרכטנברג: אבל באסיפה יש דיון.

מנואל טרכטנברג: אוקיי?

מנואל טרכטנברג: אז פה יש מצב שבעצם אתה מצביע לפני דיון.

מנואל טרכטנברג: האם, מהניסיון שלכם, אוקיי?

מנואל טרכטנברג: הדיונים, הכול נסגר מראש והעמדות נקבעות מראש או שיש בדיון כדי להשפיע על ההצבעה?

מנואל טרכטנברג: כי אם לא, יש כאן בעיה.

<אמיר וסרמן: זו שאלה רלוונטית גם לסוגים אחרים של ניירות ערך.

<אמיר וסרמן: בחברות ציבוריות יש הרבה פעמים אלפים ועשרות אלפים של מחזיקים.

<אמיר וסרמן: לכן, בפועל, ברוב האסיפות יכולים אנשים לבוא, ויש אסיפות שיש בהן דיון.

<אמיר וסרמן: אגב, באסיפות של אגרות חוב, הרבה פעמים יש דיונים סביב הסדרי חוב, אבל רוב המצביעים, רוב המשקיעים, לא מגיעים לדיון הזה, אלא פשוט מממשים את יכולת ההצבעה שלהם.

מנואל טרכטנברג: לא, תבין, המצב הוא שהם נוקטים עמדה ומצביעים בלא שנחשפו - - -

מיקי רוזנטל: על סמך משהו שהם קראו בעיתון, אני יודע.

<קריאה: אז יש - - -

<נתן הרשקוביץ: לא, על סמך מה שהם ראו במערכת.

<אמיר וסרמן: - - -

<קריאה: - - -

מנואל טרכטנברג: לא, לא.

מנואל טרכטנברג: אני רוצה להפריד בין המכניקה של ההצבעה לבין המהות של דיון והצבעה - - -

<אמיר וסרמן: אז אני רק אסביר לגבי המכניקה: כבר היום, מלבד האפשרות של הגעה פיזית, שכמעט לא ממומשת על ידי בעלי מניות, יש אפשרות לשלוח מיופה כוח או לשלוח כתב הצבעה, שבעצם זו חלופה נוספת, רביעית, שמצטרפת.

<אמיר וסרמן: זאת אומרת, כבר היום רוב האנשים לא מגיעים לאסיפה.

<אמיר וסרמן: על בסיס מה הם מקבלים את ההחלטה?

<אמיר וסרמן: על בסיס הדיווחים של החברה, וגם יש מנגנון, שלצערנו לא משתמשים בו הרבה, שמאפשר לבעלי המניות להגיש הודעות עמדה ובעצם להתכתב: בעל מניות שמתנגד, בעל מניות - - -

מנואל טרכטנברג: נכון.

מנואל טרכטנברג: אבל חברים, מה שקורה כאן, אני לא נגד.

מנואל טרכטנברג: מה שאני אומר, שצריך לתת את הדעת על העובדה שבעצם אתה יוצר שני סוגי הצבעות שונים: הצבעה מראש בלא שאתה נחשף לדיון, והצבעה של אלה שנמצאים בדיון ומצביעים בעקבות הדיון.

מנואל טרכטנברג: עכשיו, אני לא רואה איך שתי המערכות האלה יכולות לדור יחדיו לאורך זמן, כי זה לא אותו הדבר.

מנואל טרכטנברג: זה לא אותו הדבר.

מנואל טרכטנברג: נניח שבכנסת, פה, בוועדת הכספים, אפשר היה, עולה הדיון, הנושא הזה מראש, יש לנו את החומר, אני שולח אס.

מנואל טרכטנברג: אמ.

מנואל טרכטנברג: אס ליושב ראש: זו ההצבעה שלי.

מנואל טרכטנברג: לעומת זאת, אנחנו יושבים פה, מקיימים דיון ואז מצביעים.

<קריאה: משתכנעים לפעמים.

אורלי לוי אבקסיס: אחד משכנע את השני.

אורלי לוי אבקסיס: מתקנים תוך כדי.

מנואל טרכטנברג: אתה מבין?

מנואל טרכטנברג: לא נעכב את ההחלטה, אני מציע שנאשר.

<שרה קנדלר: המנגנון כבר היה.

<קריאה: - - -

מנואל טרכטנברג: אבל אני אומר, אדוני היושב ראש, אני הייתי מציע שאחרי תקופה שעשו בפיילוט הזה, של הפיילוט או של המהלך הזה, שיבואו לדווח ויתייחסו גם לשאלה הזאת.

מנואל טרכטנברג: אוקיי?

מנואל טרכטנברג: כי לאורך זמן, אני חושב שאי אפשר שיהיה גם זה וגם זה: גם היכולת להצביע מראש וגם קיום דיון ואז הצבעה.

מנואל טרכטנברג: אוקיי?

מנואל טרכטנברג: אבל - - -

משה גפני: זה קיים בכל המערכת.

משה גפני: האמת היא - - -

מיקי לוי: אני רוצה להעלות נקודה: - - - מי שאין לו עניין - - - יכול להגיע - - -

משה גפני: כן.

מיקי לוי: מי שאין לו עניין - - -

<קריאה: בדיוק.

מנואל טרכטנברג: נכון.

מנואל טרכטנברג: אבל זה לא - - -

מיקי רוזנטל: אבל זה לא מייתר את זה.

מיקי רוזנטל: למה?

מיקי רוזנטל: כי מי שיש לו עניין להגיע לפחות - - -

משה גפני: - - -

מיקי לוי: הוא יכול להגיע.

מיקי רוזנטל: אבל לעומת זאת, אתה יכול לייצר - - -

מיקי לוי: - - - צריכה - - -

מיקי רוזנטל: שנייה, חבר הכנסת מיקי לוי, תקשיב.

מיקי רוזנטל: באמצעות ידיעה שקרית בעיתון אתה יכול לייצר מניפולציות – שאנשים יצביעו בעד משהו שהוא נוגד את האינטרס שלהם.

מנואל טרכטנברג: בדיוק.

מנואל טרכטנברג: בדיוק.

מנואל טרכטנברג: בדיוק.

מנואל טרכטנברג: בדיוק.

מנואל טרכטנברג: בדיוק.

מנואל טרכטנברג: בדיוק.

מיקי לוי: אז פה השאלה שצריכה להישאל: אם לצורך העניין אני הצבעתי אינטרנטית 48 שעות לפני, - -

מנואל טרכטנברג: שש שעות לפני.

מיקי לוי: - - ולמחרת ראיתי ידיעה בעיתון.

מיקי לוי: האם אני רשאי, שש שעות לפני שהמערכת ננעלת?

<קריאה: כן.

מנואל טרכטנברג: כן.

מנואל טרכטנברג: כן.

<קריאה: כן.

<קריאה: כן.

מנואל טרכטנברג: הם אמרו שכן.

<אמיר וסרמן: כן.

<אמיר וסרמן: כן.

<אמיר וסרמן: כן.

מיקי לוי: אז אני לא רואה בזה בעיה.

מנואל טרכטנברג: לא, אבל - - -

<שרה קנדלר: אתה גם יכול להצביע במערכת ולבוא אחר כך, פיזית, ולשנות את ההחלטה שלך.

מנואל טרכטנברג: לא, לא, זו לא הנקודה.

<קריאות: - - -

<שרה קנדלר: עד - - -

משה גפני: ודאי, ודאי.

משה גפני: נו, זה - - -

מיקי רוזנטל: - - - לא באים.

מיקי רוזנטל: זאת בדיוק - - -

אורלי לוי אבקסיס: - - - יש פה - - -

משה גפני: רגע, רגע.

משה גפני: חברת הכנסת אורלי לוי אבקסיס, בבקשה.

משה גפני: תענו לכולם יחד, אני רוצה - - -

אורלי לוי אבקסיס: אני חושבת שבעצם, אם אני הבנתי אותך נכון, חבר הכנסת מנואל טרכטנברג, הנושא הוא שבדיון אתה שואל שאלות, כמו שאנחנו שואלים עכשיו.

מנואל טרכטנברג: נכון.

מנואל טרכטנברג: נכון.

אורלי לוי אבקסיס: אתה מקבל תשובות.

מנואל טרכטנברג: נכון.

אורלי לוי אבקסיס: לפעמים התשובות הן מניחות את הדעת, אבל לפעמים הן מעלות שאלות נוספות.

מנואל טרכטנברג: נכון.

אורלי לוי אבקסיס: ולכן ההצבעה היא הרבה יותר נכונה תוך כדי דיון.

אורלי לוי אבקסיס: אם אנחנו הופכים את זה ככה – גם את ועדת הכספים אפשר לפזר ולעשות את זה בהצבעה אלקטרונית, ואז תמיד זה ייחתך קואליציה-אופוזיציה.

אורלי לוי אבקסיס: ואז אף פעם לא נוכל לנהל דיון שיכול להיות שיהיו בו משכנעים ומשתכנעים - - -

מנואל טרכטנברג: - - -

<אמיר וסרמן: אני מבין.

<אמיר וסרמן: ההבדל הוא שבחברה יהיו אלפי מצביעים.

<אמיר וסרמן: כדי לעשות ישיבה היה צריך את אצטדיון טדי, והישיבה לא הייתה יכולה להתקיים.

<אמיר וסרמן: בניגוד לוועדת הכספים.

אורלי לוי אבקסיס: לא, אבל יש נציגים של קבוצות.

אורלי לוי אבקסיס: בוא לא נהפוך להיות תמימים ועכשיו נגיד: בואו נעשה את זה כמו בימי רומי העתיקה.

<אמיר וסרמן: אני מסכים.

אורלי לוי אבקסיס: יש נציגים של קבוצות שמייצגים את האינטרסים של אותה קבוצה.

אורלי לוי אבקסיס: בדרך כלל, מי שיגיעו לדיונים הם אלה שיש להם מה להפסיד או מה להרוויח, ושם חובה עליהם לנסות לשכנע או לשנות כדי שאותם אנשים בקבוצה יידעו ש-.

אורלי לוי אבקסיס: מה שאנחנו עושים פה עכשיו, אנחנו מייתרים את ההליך הזה לחלוטין.

<אמיר וסרמן: לא, אבל - - -

אורלי לוי אבקסיס: איך אנחנו - - -

משה גפני: רגע, רגע.

משה גפני: חבר הכנסת מיקי לוי, רצית להגיד.

מיקי לוי: אני רק רוצה להוסיף: מכיוון שהיום מתחילה ההרצה של המניות.

מיקי לוי: אני מציע – לא צריך לכנס את כל הוועדה – שבעוד חודש-חודש וחצי, כמה שנקבע, שידווחו לך על הצד הטכני.

מיקי לוי: אחד.

משה גפני: טוב.

משה גפני: טוב.

מיקי לוי: שניים.

מיקי לוי: אני מניח שנאשר.

מיקי לוי: הצד הזה של בעלי עניין צריך יהיה דיווח בנפרד: - -

מיקי רוזנטל: בדיוק.

מיקי לוי: - - האם זה עובד או לא עובד.

אורלי לוי אבקסיס: נכון.

מיקי לוי: איך בעלי המניות הגיבו.

מיקי לוי: זה הכול.

משה גפני: כן, תודה.

משה גפני: חבר הכנסת מיקי רוזנטל.

מיקי רוזנטל: אני הייתי מבקש להגיד ככה:

מיקי רוזנטל: בתחילת הדברים אני שאלתי האם זה חל על כל ההצבעות ואין החרגה.

מיקי רוזנטל: יש שני סוגי הצבעות לפחות שהן בעייתיות מאוד: אחת, זה עסקאות בעלי עניין, כמו שהזכיר ידידי, חבר הכנסת מיקי לוי; שתיים, זה כמובן שכר המנהלים.

מיקי רוזנטל: אלה שני סוגי ההצבעות, ואנחנו נאשר כי אנחנו לא רוצים לתקוע, אבל אני כן חושב שאנחנו צריכים לקיים דיון המשך בעניין הזה, - -

משה גפני: טוב.

משה גפני: טוב.

מיקי רוזנטל: - - בשתי הסוגיות האלה, ולקבל תוצאות של הצבעות ומה קרה בהן בפועל, מה נאמר באסיפה והאם זה שינה דברים וכולי וכולי.

מיקי רוזנטל: כי זה יכול להיות, עלול להיות קריטי.

משה גפני: תודה.

משה גפני: לפני שאני מאפשר לך ולפני שאתם משיבים אני רוצה להגיד לכם: עלה בכנסת, אני זוכר, דיבור, אבל דיבור לא רציני, שתהיינה הצבעות שיהיה אפשר להעביר באמצעות פתק.

משה גפני: עלו דברים כאלה אבל בדיון לא רציני.

משה גפני: הדבר הזה הוא נורא ואיום, נורא ואיום – הצבעה באמצעות, מה שהם מציעים עכשיו.

משה גפני: כאן צריך לקיים דיון.

משה גפני: אנשים צריכים להגיד את דעתם.

משה גפני: לשמוע את השני.

משה גפני: לא לבוא עם דעה מוקדמת, כשברוב המקרים מגיעים עם דעות מוקדמות בגלל קואליציה-אופוזיציה.

משה גפני: אבל פה יש דיונים שאת שומעת או אתם שומעים את מה שאומרים האנשים שמביאים את התקנות האלה או הצווים או אפילו את החוקים – אנשים משנים תוך כדי דיון את.

<קריאה: נכון.

<קריאה: נכון.

משה גפני: להצביע באמצעות הצבעה מרחוק זה דבר חמור.

משה גפני: הוא עלה.

משה גפני: אני אומר לכם: הוא עלה כמה פעמים, גם בשיחות מסדרון וגם לפעמים.

משה גפני: יש דברים קריטיים: מישהו נמצא בחוץ לארץ.

משה גפני: מה שהם מציעים, וזה אני זוכר גם מהדיונים שאני קיימתי בוועדת המדע והטכנולוגיה, ולכן אני מציע לא להחריג את הדבר הזה.

משה גפני: יש אנשים שאומרים: זאת הדעה שלי, ומדובר על הרבה מאוד אנשים.

משה גפני: אז הוא שולח את העמדה שלו בדרך שבה הם מציעים.

משה גפני: אבל יש אנשים שאומרים: אני רוצה להיות בדיון, יש לי עמדה.

<קריאה: שיבוא.

משה גפני: בדיוק.

משה גפני: לכן צריך לאפשר למי שרוצה להיות בדיון לבוא לדיון, לשאול את השאלות, לקבל החלטה.

משה גפני: ואפילו אם הוא שלח את עמדתו קודם הוא יכול לשנות אותה.

<ציפי בנר: רק רציתי הערה מעולם הפרקטיקה.

משה גפני: בבקשה.

משה גפני: שם ותפקיד לפרוטוקול.

<ציפי בנר: ציפי בנר.

<ציפי בנר: אני מבנק לאומי, אבל מאיגוד הבנקים בישראל.

<ציפי בנר: אני רק רוצה להעיר למה שאתם הערתם מעולם הפרקטיקה: יש ניירות, לפחות בבנק שאני עובדת בו, שזה למעלה מ-10,000 ו-15 אלף מחזיקים.

<ציפי בנר: אז המערכת הזאת מאפשרת לאלה ממטולה, מאילת, מכל הארץ, לבוא ולהצביע.

<ציפי בנר: ומה שקורה בשטח, זה שכל אלה שיש להם אינטרס אכן באים: נציגי המוסדיים באים וכל מי שיש לו עניין להשתתף משתתף.

משה גפני: אוקיי.

משה גפני: תודה.

מנואל טרכטנברג: אבל סליחה.

מנואל טרכטנברג: אין ויכוח על זה, ואני אולי לא הסברתי את עצמי נכון.

מנואל טרכטנברג: אני אמרתי שאני תומך בדבר הזה, אבל שנבין שיש כאן שני משטרים שונים שחיים יחדיו.

<קריאה: - - - עוד דיווח.

מנואל טרכטנברג: לא.

מנואל טרכטנברג: סליחה.

מנואל טרכטנברג: יש אלפים או מאות או לא חשוב, שמצביעים לפני דיון, ויש דיון באלה שמצביעים בעקבות דיון.

מנואל טרכטנברג: זה לא אותו הדבר.

מנואל טרכטנברג: ויש פה שאלה.

מנואל טרכטנברג: למשל: אדוני היושב ראש, אני רוצה להציע הצעה, אולי לא רלוונטית, אבל הייתי רוצה שנחשוב.

מנואל טרכטנברג: אפשר לחשוב, אני לא מציע את זה אבל אפשר לחשוב על כך שיש דיון, הדיון מצולם ומשודר באינטרנט ובעקבות כך מצביעים.

מנואל טרכטנברג: כל מי שרוצה.

מנואל טרכטנברג: גם מבחוץ.

מנואל טרכטנברג: אוקיי?

מנואל טרכטנברג: אז כולם נחשפים או יכולים להיחשף לדיון, וכעיקרון כולם על אותו מישור.

מנואל טרכטנברג: אוקיי?

מנואל טרכטנברג: אז אפשר להפוך את הדבר הזה כך שעקרונית אפשר להיחשף ולהשתכנע מהדיון.

מיקי רוזנטל: אין לזה אפילו - - -

משה גפני: אוקיי.

משה גפני: רבותיי, אני רוצה ללכת להצבעה.

משה גפני: חברת הכנסת רחל עזריה, בבקשה.

רחל עזריה: אני רוצה לומר עוד משהו: זאת אומרת, זה מוזר כי היום רוב הדיונים - - - מקיימים, מתנהלים, בפייסבוק.

רחל עזריה: כאילו במקומות שהם מאוד תואמים את המערכת שאתם רוצים לקדם.

רחל עזריה: אז אפשר פשוט שבתוך המערכת יהיה מערך של דיון, יהיה עמוד שבו מתקיים דיון - - -

<שרה קנדלר: יש הודעות עמדה.

<שרה קנדלר: יש.

<שרה קנדלר: יש - - -

רחל עזריה: וזה דיון או שזה הודעות?

<שרה קנדלר: זה הודעות עמדה: אחד מעביר והשני עונה.

<שרה קנדלר: אבל זה הודעות.

רחל עזריה: ואנשים יכולים להשתתף?

רחל עזריה: לשאול?

רחל עזריה: כאילו, דיון, מתקיים דיון?

<שרה קנדלר: לא, זה לא דיון.

רחל עזריה: זה לא דיון.

רחל עזריה: ולמה שלא יהיה דיון?

<אמיר וסרמן: אי אפשר לעשות את זה.

<ציפי בנר: אי אפשר לעשות את זה כמו בפייסבוק - - -

רחל עזריה: אין סיבה שלא.

רחל עזריה: למה אי אפשר?

רחל עזריה: הרי כל דבר היום, כל דבר שאני משתתפת בו, הכול יושבים אנשים על המחשב ודנים דיונים ערניים - - -

מיקי לוי: עם עשרת אלפים איש, שכל אחד ישאל שאלה, לא יסיימו את זה - - -

<קריאה: אין לנו - - -

<קריאות: - - -

רחל עזריה: אתה לא יודע.

רחל עזריה: לא.

רחל עזריה: מה זה עשרת אלפים איש, שכל אחד ישאל שאלה - - - ואנשים מגיעים - - -

מיקי לוי: מה לעשות.

מיקי לוי: אי אפשר.

רחל עזריה: זה מצחיק.

<קריאה: אני יכולה לענות לה?

משה גפני: לא, לא.

משה גפני: אני מבקש, קודם כל, להסביר את הסעיפים.

משה גפני: בבקשה, תסבירי את הסעיפים.

<שרה קנדלר: להסביר או להקריא?

משה גפני: טוב, בסדר, היום לא נקריא.

משה גפני: להסביר.

<שרה קנדלר: להקריא לך?

<שגית אפיק: תסבירי.

משה גפני: תסבירי את הסעיפים.

<שגית אפיק: תסבירי סעיף-סעיף, עורכת הדין שרה קנדלר.

<שרה קנדלר: אוקיי.

<שרה קנדלר: התקנות האלה שאנחנו מעבירים מדברות על כל התהליך של ההצבעה בתעודות התחייבות, החל מהדיווח של החברה, שהיא מזמנת את האסיפה - - -

משה גפני: חבר הכנסת מיקי לוי.

משה גפני: חברת הכנסת רחל עזריה.

משה גפני: בבקשה.

רחל עזריה: לא קיבלתי תשובה, אז אני שואלת אותו.

משה גפני: אז רגע.

משה גפני: אבל קודם כל שהיא תסביר את הסעיפים.

רחל עזריה: אז תדאג שאני אקבל תשובה - - -

משה גפני: מאה אחוז.

רחל עזריה: תודה.

<שרה קנדלר: אוקיי.

<שרה קנדלר: החברה שולחת זימון לאסיפה אחרי שהיא מקבלת החלטה על זימון אסיפה.

<שרה קנדלר: היא מצרפת לזימון נוסח של כתב הצבעה ואת המועד הקובע, ואז המערכת מתחילה לפעול כמו שמר נתן הרשקוביץ הסביר.

<שרה קנדלר: מי שרוצה לבוא להצביע, פיזית, מתארגן, מוציא אישור בעלות מחבר הבורסה שבו מתנהל חשבון הבנק שלו ומגיע פיזית.

<שרה קנדלר: מי שרוצה לשלוח שלוח יכול לשלוח שלוח.

<שרה קנדלר: מי שרוצה להצביע בכתב באמצעות הפקס יכול לעשות זאת.

<שרה קנדלר: ומי שרוצה, וזה החידוש הגדול, יכול להצביע באמצעות המערכת עד שש שעות לפני, ואז תוצאות ההצבעה יתקבלו בהצבעה אחרי שכל המנגנונים האלה עובדים.

אורלי לוי אבקסיס: אם יש דיון, כמה הוא סמוך להצבעה?

<שרה קנדלר: הוא באסיפה.

אורלי לוי אבקסיס: אז לכן, אם אתה נותן את, - -

מיקי לוי: שש שעות המערכת - - -

אורלי לוי אבקסיס: - - ולכן צריך - - - מראש את ההצבעה שלך שש שעות לפני, מה קורה אם בדיון, פתאום, עולות נקודות שאתה - - -?

אלי כהן: אי אפשר.

<שרה קנדלר: אי אפשר.

<שרה קנדלר: אי אפשר.

אלי כהן: הדיון הוא דיון.

אלי כהן: זה לא משא ומתן הפגישות האלה.

אלי כהן: יש הצעה אחת – או שהיא נדחית או שהיא מתקבלת.

אורלי לוי אבקסיס: לא, לא, לא, לא, יש גם הצעות פשרה, תסלח לי.

<קריאה: - - -

אלי כהן: אין הצעות פשרה.

אורלי לוי אבקסיס: מה זאת אומרת?

אורלי לוי אבקסיס: יש דברים - - -

אלי כהן: יש חוק.

אלי כהן: צריך להגיש את זה זמן מראש ואז.

אלי כהן: זה לא דיון, זה לא כנסת, זה משהו אחר בכלל.

<שרה קנדלר: אם יש הצעה חדשה אפשר לדחות לאסיפה אחרת.

אלי כהן: בדיוק.

מיקי לוי: - - -

<שרה קנדלר: קובעים אסיפה נוספת, ואז אתה תוכל - - -

אורלי לוי אבקסיס: יש דיון.

אורלי לוי אבקסיס: יש דיון.

אורלי לוי אבקסיס: יש דיון.

אלי כהן: יש דיון אבל אין לו שום נפקות.

מיקי לוי: חייבים לדון באותם סעיפים שעלו.

מיקי לוי: אי אפשר.

אלי כהן: ברור.

<שרה קנדלר: לא יכולים להעלות לסדר היום דברים שלא פורטו בזימון של האסיפה.

אורלי לוי אבקסיס: ברור, ברור.

אורלי לוי אבקסיס: אבל תוך כדי דיון, גם פה דברים - - -

אלי כהן: אי אפשר לשנות אות.

<קריאה: - - -

אורלי לוי אבקסיס: - - - דיון אנחנו עולים על נקודה שקודם לא שמנו לב אליה.

אלי כהן: כאן זה נכון.

אורלי לוי אבקסיס: מה זאת אומרת: "כאן זה נכון"?

אלי כהן: שם זה לא נכון.

אלי כהן: שם אתה לא יכול לשנות.

אורלי לוי אבקסיס: בן אדם שמחזיק, מחזיק אגרות יש לו גם אינטרס, והאינטרס הכלכלי הזה יכול להביא אותו לשיקולים כאלו ואחרים בהתאם להתפתחויות ובהתאם למידעים כאלו ואחרים.

אורלי לוי אבקסיס: ויכול להיות שפתאום, נקודה מסוימת שמישהו העלה קודם, הוא גם הצליח לשנות להבא.

<שרה קנדלר: אז ידחו אתכם לאסיפה אחרת.

אלי כהן: בדיוק.

<שרה קנדלר: לא יוכלו לעשות את זה באותה אסיפה כי אנשים לא קיבלו את - - -

אלי כהן: נכון.

מיקי לוי: נושא חדש זה לא כמו פה – זה דיון חדש.

אורלי לוי אבקסיס: אנחנו לא מדברים על נושא חדש.

משה גפני: רק אני מסביר את מה שאת אומרת.

משה גפני: חברת הכנסת אורלי לוי אבקסיס, אם תוך כדי הדיון יתברר שצריך לשנות את זה, מפסיקים את הדיון ומעבירים את זה – תתקני אותי אם אני טועה – ואז התהליך מתחיל מחדש.

אלי כהן: מתחילים מההתחלה את כל התהליך.

אורלי לוי אבקסיס: מה שאתם אומרים, שבשום פנים ואופן, לא יכול להיות שבין השש שעות של סגירת המערכת ועד להצבעה, שום התפתחות שיכולה לשנות את דעתו או את הצבעתו של אותו בעל - - -

משה גפני: לא, היא יכולה לשנות, כן – הוא יצביע בעד או נגד.

<שרה קנדלר: לא, את יכולה לשנות.

אלי כהן: את יכולה לשנות, - -

<שרה קנדלר: בדיוק.

אלי כהן: - - אבל את לא יכולה לשנות את ההחלטה.

אורלי לוי אבקסיס: אבל הוא לא יכול לשנות בשש שעות.

משה גפני: הוא לא יכול לשנות.

משה גפני: נכון.

<שרה קנדלר: אלא אם כן הוא מגיע לאסיפה.

<שרה קנדלר: אלא אם כן הוא - - -

מיקי לוי: - - -

<קריאה: הוא יכול לבוא לדיון בכל עת ולהשתתף - - -

<שרה קנדלר: הוא יכול להגיע - - -

אורלי לוי אבקסיס: ואז איך - - -?

<שרה קנדלר: את זה העברנו בחקיקה הראשית שכבר העברנו בוועדת המדע והטכנולוגיה, שההצבעה האחרונה היא הקובעת.

<שרה קנדלר: יש הרי תעודות זהות.

<שרה קנדלר: אם מישהו מצביע פעמיים, זאת אומרת, מצביע ואחר כך משנה, החברה, כשהיא סופרת, רק ההצבעה האחרונה שלו תיספר.

משה גפני: נכון.

<שרה קנדלר: אז עד הרגע האחרון, וזה - - - לו, אתה יכול לשנות את דעתך.

<שרה קנדלר: אתה לא מגיע – אין לך זכות לשנות.

אורלי לוי אבקסיס: אתם תדעו לזהות אותו באופן יעיל ומהיר מתוך המערכת, - -

<שרה קנדלר: כן, כן, כן.

אורלי לוי אבקסיס: - - לשלוף אותו החוצה?

<שרה קנדלר: כן.

אורלי לוי אבקסיס: עשיתם את ה-?

<שרה קנדלר: מי שהצביע במערכת, יש קובץ Excel שהחברה מקבלת, שהיא נורא מסודרת, ואתה משווה את זה עם מי שמגיע - - -

אורלי לוי אבקסיס: אז זאת אומרת, התוצאות הסופיות – מתי?

<שרה קנדלר: בסיום האסיפה.

אורלי לוי אבקסיס: אז זאת אומרת, online.

אורלי לוי אבקסיס: ממש כמו האח הגדול, בהקשר של זה, אתם יודעים להוציא, לבודד את ההצבעה הספציפית של אותו בן אדם - - -

<נתן הרשקוביץ: לא אנחנו.

<נתן הרשקוביץ: לא אנחנו.

<שרה קנדלר: לא אנחנו.

<שרה קנדלר: החברה עושה את זה.

<נתן הרשקוביץ: החברה עושה.

אורלי לוי אבקסיס: השאלה אם החברה יודעת לעשות את זה, - -

<שרה קנדלר: כן, כן, כן, כן.

<נתן הרשקוביץ: כן, כן, כן.

אורלי לוי אבקסיס: - - בזמן אמיתי, קצר - - -?

<שרה קנדלר: כן.

<שרה קנדלר: אנחנו רק משפרים.

<שרה קנדלר: הם עושים את זה גם היום.

<שרה קנדלר: אנחנו משפרים לה את השיטה כי הרבה הצבעות התקבלו בטופס - - -

משה גפני: מאה אחוז.

משה גפני: מה יש עוד בתקנות?

<שרה קנדלר: יש את הנושא הזה של אישורי הבעלות, שהיום אדם צריך לבוא פיזית.

<שרה קנדלר: אם הוא רוצה לבוא לאסיפה ולהצביע הוא צריך להביא אישור בעלות מחבר הבורסה.

<שרה קנדלר: היום מי שיצביע באמצעות המערכת יוכל עדיין להמשיך לבוא אם הוא לא רוצה להצביע - - - במערכת.

<שרה קנדלר: או באמצעות המערכת, להוציא בעלות, או להצביע.

<שרה קנדלר: הפרק השני מדבר על כל הנושא הזה של הוכחת הבעלות והחובה של חברי הבורסה לתת את אישורי הבעלות לכל מי שיש לו חשבון אצלו.

<שרה קנדלר: הפרק השלישי מדבר על כל הנושא של הצבעה בכתב והודעות עמדה.

<שרה קנדלר: זה מה שדיברנו, שאדם יכול להגיש הודעת עמדה.

<שרה קנדלר: זה בדיוק כמו בחוק החברות.

<שרה קנדלר: יש פה מספר מילים שהוא יכול לכתוב וכולי בהודעת העמדה.

<שרה קנדלר: יש פה גם את נוסח של כתב ההצבעה, שזה די סטנדרטי.

<שרה קנדלר: מופיע גם בתקנות של החברות וגם - - -

<שגית אפיק: תדברי על זימון האסיפה על ידי הנאמן – תקנה 8.

<שגית אפיק: התוספת.

<שרה קנדלר: אוקיי.

<שרה קנדלר: תקנות 7 ו-8 – יש שתי אפשרויות של זימון אסיפה: או על ידי המנפיק או על ידי הנאמן.

<שרה קנדלר: בשני המקרים מי שמזמן את האסיפה צריך להגיש דו"ח מיידי.

<שרה קנדלר: הדו"ח המיידי של המנפיק קבוע בתקנות אחרות – תקנות דו"חות מיידיים ותקופתיים.

<שרה קנדלר: הדו"ח של הנאמן – הסדרנו את זה פה, בתקנות, כי עדיין אין תקנות.

<שרה קנדלר: זה גם יגיע לפה בהמשך, תקנות שמסדירות בכלל - - -

משה גפני: מתי יגיע בהמשך?

<שרה קנדלר: אוטוטו.

משה גפני: "אוטוטו" זה חודש?

משה גפני: חודשיים?

<שרה קנדלר: - - -

משה גפני: אני רוצה, אז, כשאתם מגיעים עם זה, אני רוצה דיווח, מה שהחברים ביקשו, דיווח על איך זה עובד.

<שרה קנדלר: אוקיי.

<שרה קנדלר: בסדר גמור.

משה גפני: בסדר?

<שרה קנדלר: בסדר גמור.

משה גפני: חבר הכנסת מיקי רוזנטל.

מיקי רוזנטל: לא רק טכני, גם מהותי.

משה גפני: מה הצבעת?

מיקי לוי: - - - משפט וחצי - - -

משה גפני: מה "משפט וחצי"?

משה גפני: אתם ביקשתם דיווח.

מיקי רוזנטל: נכון.

מיקי רוזנטל: אבל אני - - -

משה גפני: וסיכמתי איתם, עכשיו, שהם מביאים את התקנות בעוד חודש-חודשיים.

<שרה קנדלר: תקנות הנאמנים יפרטו את כל חובות הדיווח שיש לנאמנים, אבל הכנסנו לפה רק את חובת הדיווח לגבי האסיפה והחלנו כמה הוראות כאלה כדי שיהיה ברור החובות שלהם בזימון האסיפה.

<שרה קנדלר: תקנה 10 מסדירה את הנושא של המועד הקובע.

<שרה קנדלר: זה הנושא של מי זכאי להצביע באסיפה.

<שרה קנדלר: במועד ההצבעה צריך להגיד באיזה תאריך, מי שמחזיק בתעודת ההתחייבות יכול להצביע.

<שרה קנדלר: קבענו פה משלושה ימי מסחר ולא יותר מ-14 ימי מסחר לפני כינוס מועד האסיפה.

משה גפני: טוב.

משה גפני: מה עוד?

<שרה קנדלר: תקנה 11 מדברת על חובות חבר הבורסה כלפי המערכת.

<שרה קנדלר: זאת אומרת, חבר הבורסה צריך להעביר למערכת את כל הזכאים, את כל רשימת הלקוחות שיש להם החזקה באותן תעודות התחייבות.

<שרה קנדלר: המערכת מחזירה קודים, שכל אחד יהיה לו קוד להצביע במערכת, והיא מעבירה לאותו משקיע את הקוד כדי שיוכל להצביע עצמאית במערכת.

<שרה קנדלר: יש פה את מה שאמרתי: נוסח כתב ההצבעה והודעות העמדה.

<שרה קנדלר: יש פה גם את התקנה שמדברת על אפשרות ביטול כתב ההצבעה.

<שרה קנדלר: מי שהגיש כתב הצבעה פיזית יכול לבטל אותו עד 24 שעות לפני.

<שרה קנדלר: ואז התקנות האחרונות מדברות על תוצאות האסיפה, שמי שזימן את האסיפה הוא זה שאחראי - - -

<שגית אפיק: תוצאות ההצבעה.

<שגית אפיק: תוצאות ההצבעה, עורכת הדין שרה קנדלר.

אורלי לוי אבקסיס: רגע, לא הבנתי, מי שיצביע - - -?

<שרה קנדלר: מי ששלח, היום אפשר את כתב ההצבעה לשלוח בפקס.

<שרה קנדלר: מי שעדיין אין לו מחשב, השארנו לו את הפקס הזה.

אורלי לוי אבקסיס: 24 שעות - - -

<שרה קנדלר: כן.

<שרה קנדלר: הוא יכול לבטל לפני כן, אוקיי?

<שרה קנדלר: זה קיים גם בכל התקנות המקבילות.

אורלי לוי אבקסיס: מתי המערכת נפתחת?

<קריאה: היום.

<קריאה: היום במניות - - -

אורלי לוי אבקסיס: לא, לא, לא.

<שרה קנדלר: מתי היא נפתחת להצבעה?

אורלי לוי אבקסיס: להצבעה.

<נתן הרשקוביץ: למחרת בבוקר, המועד הקובע.

<קריאה: למחרת המועד הקובע.

<נתן הרשקוביץ: ברגע שידועה לחברי הבורסה, לבנקים, ידועה מי רשימת המצביעים הסופית ומעבירים להם את המידע, למחרת בבוקר התיבה פתוחה, והיא נשארת פתוחה עד שש שעות לפני האסיפה, שאז מרוכזים - - -

אורלי לוי אבקסיס: וזה בדרך כלל כמה זמן?

<שרה קנדלר: שלושה ימים בדרך כלל.

<שרה קנדלר: יש פה גם סעיף שנותן אפשרות ללקוחות להודיע לחברי הבורסה שהם אינם מעוניינים להיות במערכת, הם לא רוצים שהפרטים שלהם - - - בכלל, ואז הם יכולים להודיע.

משה גפני: טוב.

משה גפני: תודה.

משה גפני: תודה.

<שגית אפיק: - - - תחילה.

<שרה קנדלר: לגבי התחילה קבענו פה 30 ימים, אבל לאור בקשת איגוד הנאמנים שהם צריכים זמן היערכות – חודשיים?

<נתן הרשקוביץ: לא.

<נתן הרשקוביץ: יותר.

<שרה קנדלר: שלושה?

<נתן הרשקוביץ: יותר.

<שרה קנדלר: שלושה חודשים?

<נתן הרשקוביץ: יותר.

<נתן הרשקוביץ: יותר.

משה גפני: מה זה "שלושה חודשים"?

<שרה קנדלר: להיערכות לכניסה למערכת הנאמנים.

<שגית אפיק: אמרת לא חודשיים?

<שגית אפיק: לא מספיקים חודשיים?

<שרה קנדלר: חברי הבורסה, חודשיים זה מספיק?

<קריאה: מספיק לנו חודש.

<שגית אפיק: חודש?

<קריאה: אפילו פחות.

<שגית אפיק: אז חודשיים מספיקים, עורכת הדין שרה קנדלר.

<שגית אפיק: חודשיים.

<נתן הרשקוביץ: לא, לא, שלושה, שלושה, שלושה, שלושה, עורכת הדין שרה קנדלר.

<נתן הרשקוביץ: יש חברי בורסה שלא נמצאים פה שאמרו שכדי להוסיף את האג"ח הם צריכים שלושה חודשים.

<שגית אפיק: עורכת הדין שרה קנדלר, שלושה זה סופי?

משה גפני: עורך הדין עודד אופק, יש סעיף שאתם מתנגדים לו או שאתם רוצים הבהרות לגביו?

משה גפני: בבקשה.

<עודד אופק: כן.

<עודד אופק: תודה, כבוד היושב ראש.

<עודד אופק: יש מספר נקודות קלות של הערות בתוך הגוף.

<עודד אופק: ההערה המהותית נוגעת לגבי התקנה שעכשיו השתנתה – זו תקנה 10.

<עודד אופק: היא הייתה תקנה 8 מקודם, במועד הקובע.

משה גפני: מה העמדה שלכם?

<עודד אופק: העמדה שלנו זה שזה עומד בסתירה לחקיקה הראשית, לחוק ניירות ערך.

<עודד אופק: כי ניתן לזמן אסיפת מחזיקים במועד מאוחר, יום אחד ממועד הזימון עצמו.

<עודד אופק: ובהתאם לפרשנות שניתנה למועד הקובע, כפי שלמדנו מהרשות לניירות ערך או הפרשנות שהיא רוצה להחיל על זה, אז זה שבעצם לא ניתן לזמן למועד קובע שהוא רטרואקטיבי, והמשמעות היא שבעצם לא ניתן יהיה לזמן אסיפת מחזיקים אלא בהתראה מוקדמת של שלושה ימים, שזה עומד בניגוד להוראה - - -

משה גפני: אוקיי.

משה גפני: מה עוד, הערות?

משה גפני: אני אבקש תשובות מכם.

<עודד אופק: יש הערות קלות לנוסח.

<עודד אופק: תקנה 7ד בנוסח החדש: מזמן אסיפה שישלח בלא תמורה למחזיקים רשומים.

<עודד אופק: בידי הנאמן אין מרשם מחזיקים.

<עודד אופק: אנחנו גם הערנו את זה במסגרת ההערות הראשוניות.

<שגית אפיק: זה דברים שלא הערתם בפגישה שלכם עם עורכת הדין שרה קנדלר, אתמול?

<עודד אופק: לא, בגלל שזה תיקון שבוצע בעצם בין אתמול להיום, אנחנו לא - - -

<שגית אפיק: אז אתם לא ראיתם את הנוסח - - - כן.

<שגית אפיק: זה לא היה בין אתמול להיום אז בסדר.

<עודד אופק: זה הערות 3-2.

<שגית אפיק: אוקיי.

משה גפני: זה הערות ניסוחיות?

<עודד אופק: זו הערה שהיא - - -

<שגית אפיק: לא.

<שגית אפיק: זאת הערה שעורכת הדין שרה קנדלר צריכה להתייחס אליה.

<שגית אפיק: אנחנו לא יכולים.

<שגית אפיק: זו לא הערת ניסוח שאנחנו יכולים לאשר.

משה גפני: הבנתי.

משה גפני: אוקיי, מה עוד?

<עודד אופק: בכל מקרה, הציפייה היא שזו תהיה החברה המנפיקה שתשלח למישהו במרשם, כי היא זו שמנהלת את המרשם.

<עודד אופק: תקנה 8א(7) – זה הנוסח שנוסף מאתמול.

<עודד אופק: זו הערה ניסוחית לחלוטין, אבל במקור הנוסח היה: אם ידוע מראש המדדים לפי - - - נאמן.

<עודד אופק: אנחנו היינו רוצים להשתמש בנוסח המקורי שהופיע: "יקבע הנאמן".

<עודד אופק: הערה נוספת באותה תקנה, תקנת משנה ה': שדו"ח כאמור ייחתם בידי יושב ראש דירקטוריון הנאמן או בידי דירקטור שהדירקטוריון הסמיכו, וכן בידי המנהל הכללי שהנאמן הוא דירקטור נוסף בו.

<עודד אופק: היינו רוצים לצד האפשרויות האלה שניתן יהיה גם נושא משרה שהוסמך לכך על ידי הדירקטוריון.

<שרה קנדלר: זה מקובל עלינו.

<שרה קנדלר: בסדר.

משה גפני: אז תשנו את זה.

משה גפני: אוקיי.

משה גפני: לגבי ההערות הקודמות של עורך הדין עודד אופק.

<שרה קנדלר: לגבי סעיף 7ד, לגבי מזמן האסיפה: מרשם המחזיקים - - -

משה גפני: לא.

משה גפני: הדבר הכי חשוב זה מה שהוא אמר שזה בניגוד לחוק.

<שרה קנדלר: למועד הקובע.

<שרה קנדלר: אנחנו לא חושבים שזה עומד בניגוד לחוק.

<שרה קנדלר: סעיף בחוק, 35יב(1) בעצם מפנה לסמכות שר האוצר לקבוע בתקנות ולכן לאשר הוראות אחרות של המועד הקובע, ולכן זה לא סותר.

משה גפני: לגבי ההערה השנייה.

<שרה קנדלר: לגבי ההערה השנייה: המרשם לא אצלכם, אבל זה מרשם פתוח.

<שרה קנדלר: סעיף 35(1)(2) אומר: המנפיק ינהל מרשם אשר יהיה פתוח לעיונו של כל אדם.

<שרה קנדלר: אז המרשם פתוח גם לעיונכם.

<שרה קנדלר: אין לכם בעיה לראות מי רשום ולשלוח את הזימונים.

<עודד אופק: אבל - - - בדיקה כל - - -

<שרה קנדלר: אנחנו לא חושבים שיש עם זה בעיה.

<עודד אופק: זו גם הערה שהתקבלה בהערות - - -

<שגית אפיק: אכפת לך לנסח את זה פשוט לתקנה?

<שגית אפיק: כי מהותית זה - - -

<שרה קנדלר: זה לא עניין ניסוחי, זה עניין מהותי.

<שרה קנדלר: הוא לא רוצה לשלוח בלא תמורה למחזיקים הרשומים כתב הצבעה כי הוא אומר: אני לא יודע מי המחזיקים.

<שרה קנדלר: ואת אומרת: הוא יודע כי המרשם פתוח.

<שגית אפיק: - - -

<עודד אופק: כן, אבל המרשם בידי החברה.

<עודד אופק: היא מנהלת אותו כל הזמן.

<שרה קנדלר: היא מנהלת אותו, אבל הוא פתוח לעיונו של כל אדם.

משה גפני: טוב.

משה גפני: אוקיי.

<עודד אופק: רק הערה אחת לגבי עמדת הרשות לניירות ערך, שאני מבין שהיא גם העמדה של היועצת המשפטית של הוועדה: מה שהותר לשר האוצר לקבוע זה לגבי המועד הקובע.

<עודד אופק: המועד הקובע בלבד ולא מועד זימון אסיפת המחזיקים - - -

משה גפני: אוקיי.

משה גפני: אנחנו נכריע בשאלה הזאת.

משה גפני: בסדר.

משה גפני: תודה.

משה גפני: תודה.

משה גפני: חברת הכנסת רחל עזריה, את שאלת שאלה?

משה גפני: לא קיבלת תשובה?

רחל עזריה: נכון.

משה גפני: שמעתם את השאלה שלה או שהיא תחזור?

<שרה קנדלר: אנחנו רוצים לחזור בנו.

<שרה קנדלר: אנחנו מקבלים את העמדה של עורך הדין עודד אופק.

<שרה קנדלר: אנחנו מוכנים למחוק את סעיף 7ד.

<שרה קנדלר: פשוט למחוק את כל התקנה, בסדר?

<שגית אפיק: בסדר.

<שרה קנדלר: כי אנשים יכולים לראות ביניהם, אם הם יכולים דרך המגנא.

<שרה קנדלר: אם ממילא הכול מופיע במגנא אז גם המחזיקים - - -

משה גפני: טוב.

משה גפני: לחברת הכנסת רחל עזריה הייתה שאלה.

רחל עזריה: השאלה הגדולה היא שכשעושים תהליכים כאלה אנחנו מייתרים אמצעים שהיו לפני כן.

רחל עזריה: והשאלה אם פשוט האמצעי להחלפת מידע, אם הוא פשוט ייעלם?

רחל עזריה: זו השאלה.

<שרה קנדלר: אנחנו לא מחליפים פה, אנחנו רק משכללים.

<קריאה: מוסיפים.

<שרה קנדלר: מוסיפים.

רחל עזריה: כן.

רחל עזריה: אבל כשמוסיפים - - -

<שרה קנדלר: כי הצבעה בכתב קיימת גם היום.

<שרה קנדלר: רק שהיום היא בפקס, ואנחנו עושים מערכת יותר מתקדמת טכנולוגית.

רחל עזריה: זה נכון.

רחל עזריה: כמה הצביעו בפקס?

<שרה קנדלר: מספרים אני לא יודעת.

רחל עזריה: - - - מה יהיה יותר?

רחל עזריה: איך אנשים יצביעו?

רחל עזריה: מה יהיה דפוס ההצבעה?

<אמיר וסרמן: אני אנסה לענות: היום יש חובת השתתפות על הגופים המוסדיים ולכן הם באמת מצביעים באסיפות.

<אמיר וסרמן: הם בדרך כלל לא מגיעים לאסיפות, אלא מצביעים מרחוק.

<אמיר וסרמן: הציבור הרחב, שזה אנשים בודדים שמחזיקים, כמעט ולא - - - ואנחנו חושבים שאחד החסמים זה בעצם העלויות של הוצאת אישור בעלות, הצורך לבצע את הפרוצדורה של ההגשה.

<אמיר וסרמן: שכאן יהיה מאוד נוח להיכנס בבית לאתר האינטרנט ולהצביע.

רחל עזריה: אז אתה אומר שהציבור עצמו, המשקיעים הבודדים - - -

<שרה קנדלר: כן.

<אמיר וסרמן: נכון.

<שרה קנדלר: כן.

<שרה קנדלר: נכון.

<שרה קנדלר: נכון.

<אמיר וסרמן: בוודאות הם לא מפסידים שום מידע, וזו חלופה נוספת, רביעית.

<אמיר וסרמן: היא בעצם מצטרפת לשלוש דרכי הצבעה שעדיין יתקיימו.

רחל עזריה: טוב.

<שרה קנדלר: אנחנו מקווים שזה רק יביא ליותר השתתפות.

משה גפני: כן, חבר הכנסת מיקי לוי, משפט.

מיקי לוי: משפט.

מיקי לוי: אני קודם כל מברך באמת על ההתקדמות הטכנולוגית, כי אי אפשר לעצור אותה, אבל אני מבקש עוד דבר מה: שכל הוויכוחים האלה: מהבית, הצבעה, דרך האינטרנט, והטכנולוגיה היום היא מאוד-מאוד פשוטה – אפשר לצלם את הכינוס עצמו ולהעביר אותו online, ואז אין לך בעיה של הצבעה מוקדמת, ואין לך בעיה של משתנים, ואין לך - - -

משה גפני: לא, זה כבר - - -

מיקי לוי: זה נורא קל היום.

משה גפני: מה זה "נורא קל"?

משה גפני: זה היה - - -

מיקי לוי: פשוט, צורך במצלמה ביתית, חברים.

מיקי רוזנטל: לא, זה ללא עלות.

מיקי רוזנטל: יש אתרים שהם מעבירים שידור.

מיקי לוי: כל הוויכוחים שהיו פה ייעלמו - - -

משה גפני: בסדר.

משה גפני: אבל אתה מציע דבר חדשני שלא עומד על סדר היום.

מיקי לוי: לא, זה נורא קל.

<קריאה: זה גם לא רק לגבי - - -

מיקי רוזנטל: נושא חדש.

<נתן הרשקוביץ: אין לנו את זה.

<נתן הרשקוביץ: אין לנו.

<נתן הרשקוביץ: הרעיון מצוין, אין לנו את זה.

משה גפני: בסדר.

משה גפני: לא ביקשתי תגובה שלכם.

משה גפני: חבר הכנסת מיקי לוי הציע הצעה, היא לא עומדת על סדר היום.

משה גפני: אנא בטובכם, תבדקו את מה שהוא אמר, תבואו אלינו עוד שנה, נראה אם זה אפשרי.

משה גפני: חבר הכנסת אלי כהן.

אלי כהן: טוב, אני באמת מברך על ההחלטה ועל ההמלצה, לפחות של הרשות לניירות ערך.

אלי כהן: מה שהיום למעשה קורה, שרק הגופים האינטרסנטיים, בעלי עניין, מחזיקי מניות גדולים, מגיעים להצביע.

אלי כהן: ואם אנחנו נצליח לעודד את הציבור לבוא ולקחת חלק פעיל יותר ולהשפיע, נוכל לקבל החלטות אובייקטיביות יותר.

אלי כהן: ולכן, עצם ההחלטה ועצם, לצורך העניין, ההמלצה, לכשעצמה היא חשובה.

אלי כהן: לכן צריך גם שהמערכת תהיה ידידותית, תהיה נגישה.

אלי כהן: ואני מאוד אשמח אם עוד שנה מהיום תוכלו לבוא ולהציג מדדים שמעידים על עלייה באחוז ההשתתפות של - - -

מיקי לוי: קודם כל, הם צריכים לדווח טכנולוגית.

מיקי לוי: כי היום הם - - -

משה גפני: כן, אוקיי.

אלי כהן: וצריך לזכור דבר אחד: זה במיוחד חשוב, הנקודה הזאת, מכיוון שאין למעשה דיון אמיתי.

אלי כהן: מכיוון שיש החלטה ולא ניתן להגיע למשא ומתן במהלך פגישה כזאת או אחרת - - - לשנות אותה מההתחלה.

משה גפני: אמרת, אמרת דבר נכון.

משה גפני: אנחנו דיברנו על זה בקדנציה הקודמת - - -

<קריאה: דיברנו על זה כבר - - -

אורלי לוי אבקסיס: גם פה, עכשיו.

משה גפני: גם פה, עכשיו, דיברנו.

משה גפני: אבל דיברנו גם בקדנציה הקודמת - - - תודה, חבר הכנסת אלי כהן.

משה גפני: חבר הכנסת מיקי זוהר.

מכלוף מיקי זוהר: הנושא מבורך.

מכלוף מיקי זוהר: רק שאלה אחת, מהותית מבחינתי, שהייתי רוצה לקבל עליה תשובה: איך אנחנו יודעים שאנחנו מאמתים את הזיהוי של האדם שמצביע?

מכלוף מיקי זוהר: הוא עומד מאחורי מחשב.

משה גפני: החברה עושה את זה.

מכלוף מיקי זוהר: הוא יכול להטיל.

מכלוף מיקי זוהר: גם אדם, דרך אגב, שרוצה להצביע יכול להטיל על, אולי מישהו: חבר, בן משפחה, קרוב – לבצע את ההצבעה עבורו מהמחשב.

מכלוף מיקי זוהר: בסופו של דבר, צריכים להבין שיש כאן עניין משפטי מהותי שצריך להתייחס אליו.

מכלוף מיקי זוהר: זהות המצביע צריכה להיות אך ורק הבן אדם, שהוא או מיופה כוחו, במידה ואנחנו מאשרים לו את ייפוי הכוח.

מכלוף מיקי זוהר: אז צריך לתת לזה איזשהו פתרון משפטי ברור - - -

משה גפני: מה הפתרון לזה?

משה גפני: אנחנו דיברנו על זה גם אז.

משה גפני: מה הפתרון?

משה גפני: הוא צודק.

<נתן הרשקוביץ: יש לנו כמה מנגנונים לזיהוי: המנגנון החזק ביותר זה באמצעות תעודה אלקטרונית, חתימה אלקטרונית, באמצעות הנפקת - - -, ואנחנו ממליצים לעשות את זה למוסדיים ולאנשים שיש להם החזקות מרובות.

<נתן הרשקוביץ: כל אזרח יכול לעשות את זה, אבל החיסרון בשיטה הזו שזה עולה כמה עשרות שקלים.

מכלוף מיקי זוהר: מתבקש.

<נתן הרשקוביץ: במידה ולא, אנחנו מאפשרים באמצעות קוד זיהוי שחבר הבורסה מנפיק.

<נתן הרשקוביץ: בנק לאומי, למשל, נותן ללקוח שלו איזשהו קוד, ויחד עם הקוד ותעודת הזהות הוא מזדהה.

<נתן הרשקוביץ: עד אשר תהיה תעודת הזהות הדיגיטלית הממשלתית ואז - - -

משה גפני: או שתהיה או שלא תהיה.

משה גפני: כן, לא משנה.

משה גפני: בסדר?

<נתן הרשקוביץ: רק עוד מילה אחרונה: הקוד הזה משתנה פר אסיפה.

<נתן הרשקוביץ: זאת אומרת, זה לא קוד קבוע.

<נתן הרשקוביץ: משתנה פר אסיפה.

אורלי לוי אבקסיס: אבל אדוני היושב ראש, יהיה עוד דיווח לגבי - - -

משה גפני: אמרתי, את לא שמעת.

משה גפני: הם מביאים תקנות בעוד חודשיים, ואז סיכמתי איתם: יהיה דיווח לוועדה באותו זמן.

<נתן הרשקוביץ: כבוד היושב ראש, נראה לי שחודשיים, עם כל הכבוד, זה מעט זמן כדי להציג נתונים וסטטיסטיקות.

משה גפני: אבל אתם אמרתם שאתם מביאים.

משה גפני: אז תביאו את התקנות בעוד שלושה חודשים.

משה גפני: תקנות ניירות ערך (הצבעה בכתב, הודעות עמדה והוכחת בעלות בתעודות התחייבות לצורך הצבעה באסיפת מחזיקים של תעודות התחייבות), התשע"ה-2015, עם התיקונים שהסכמתם להם - - -

<אייל לב ארי: ותחילת 90 יום.

משה גפני: מה?

<שגית אפיק: ותחילת 90 יום.

משה גפני: 90 יום, זה מה שסוכם.

<שגית אפיק: זה לא מופיע.

משה גפני: לא, אבל לתקן את זה בהתאם למה שסוכם, שזה 90 יום ולא חודשיים.

משה גפני: נכון?

משה גפני: כן.

<אייל לב ארי: - - -

משה גפני: מאה אחוז.

משה גפני: בסדר?

משה גפני: ומה שסיכמנו - - -

<שגית אפיק: סעיף 7ד יורד.

<שגית אפיק: כל התיקונים שמופיעים בנוסח ב"עקוב אחר שינויים" ונאמרו בדיון.

משה גפני: כל התיקונים שנאמרו בדיון, שינסחו את זה יחד אתכם.

משה גפני: מי בעד אישור התקנות ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד – פה אחד נגד – אין נמנעים – אין תקנות ניירות ערך (הצבעה בכתב, הודעות עמדה והוכחת בעלות בתעודות התחייבות לצורך הצבעה באסיפת מחזיקים של תעודות התחייבות), התשע"ה-2015, נתקבלו.

משה גפני: התקנות אושרו.

משה גפני: שיהיה לכם בהצלחה.

משה גפני: אנחנו כנראה בשבוע הבא, בעזרת השם, נמשיך את ארבעת התקנות האחרות שהיום ירדו מסדר היום.

משה גפני: ובעוד שלושה חודשים אתם מביאים את התקנות ואני רוצה את הדיווח.

משה גפני: תודה רבה.